Invincible RFC is tops - My Matzikama
Op Saterdag, 1 April, het Invincible RFC en Excelsiors-rugbyklub se drie spanne mekaar weer die stryd aangesê op die Klawer-Noord sportterrein.
Die tellings was as volg: Invincible A-span het Excelsiors met 24-20 geklop. Die puntemakers vir die A-span: Drieë: Dillon van Zyl (1) en Cervin Job (1). Job het ook twee strafskoppe oorgesit. Ashwin Oordman het 1 stelskop en twee strafskoppe oorgesit. Die speler van die wedstryd was Cervin Job.
Invincible se B-span het Excelsiors met 16-8 geklop. Drieë: Marshelino Adams (1). Edwin Maarman het een stelskop en twee strafskoppe oorgesit en Allistair Engelbrecht het een skepskop oorgesit. Die speler van die wedstryd was Riaan Hough
Die C-span van Invincible klop die span van Excelsiors rugbyklub met 21-19. Dit is die derde agtereenvolgende keer dat Invincibles vir Excelsiors op hul tuisveld pakgee. Die wedstryd was beslis ’n derby en dis mos altyd lekker om ’n derby te wen.
Baie geluk aan die manne van Invincible RFC, julle kan trots wees op julle spel. Baie dankie aan die spanne van Excelsiors-rugbyklub dat julle so ’n goeie sportgees gehad het.
Bron: Petrus van Zyl & Hilton Skippers, Invincible RFC-afrigters
Gholfdag op Vredendal-gholfbaan groot sukses
Die gholfdag verlede Saterdag op die Vredendal-gholfbaan, geborg deur Vredendal Motorgroep en Nashua, was ’n groot sukses. Die twee...
Vredendal se rugbyklubspelers het vanoggend om 7:30 uit Vredendal vertrek op ’n rugbytoernooi. Hulle het eers op Williston gestop...
Op Saterdag, 25 Maart, het Invincibles kragte gemeet met Marines. Die Invincible A-span het Marines met 31-17 geklop. Puntemakers...
Hoërskool Vredendal se rugbytoerBurgerstrandhuis, dag 3 en dag 4